सत्यम मामले में ब्रिटेन, सिंगापुर ने दिया जवाब  
ब्रिटेन तथा सिंगापुर के अधिकारियों ने सत्यम घोटाले में विशेष अदालत द्वारा जारी औपचारिक आग्रह का जवाब भेज दिया है।
ब्रिटेन तथा सिंगापुर के अधिकारियों ने सत्यम घोटाले में विशेष अदालत द्वारा जारी औपचारिक आग्रह (लैटर्स रोगेटरी) का जवाब भेज दिया है। ये जवाब मामले की जांच कर रहे केंद्रीय जांच ब्यूरो को मिल गए हैं और इससे जांच में गति आने की उम्मीद है। उल्लेखनीय है कि विशेष अदालत ने न्यायिक मदद के लिए विदेशी अदालतों को यह औपचारिक आग्रह (लैटर्स रोगटरी) अमेरिका, ब्रिटेन, बेल्जियम, ब्रिटिश वर्जिन आयरलैंड, मारिशस तथा सिंगापुर को भेजा था। इसमें सत्यम मामले से जुड़ी जानकारी मांगी गई थी। ब्यूरो (सीबीआई) ने कंपनी के संस्थापक बी रामलिंग राजू को इस मामले में मुख्य अभियुक्त बताया है।  ब्यूरो के अधिकारियों ने नाम नहीं छापने की शर्त पर बताया, सिंगापुर तथा ब्रिटेन ने अंतरिम लैटर्स रोगटरी दिया था और कुछ स्पष्टीकरण मांगे थे। हमने भी जवाब दे दिया है। संवाद खुला है और हमें अन्य देशों से भी जवाब मिलने का विश्वास है।